སྙམ་དུ་སེམས།སྒྲ་དང་།དྲི་དང་།རོ་དང་།རེག་པ་དང་།ཆོས་རྣམས་ཀྱི་བདེ་བའི་ཚིག་བླ་དགས་སམ།སྡུག་བསྔལ་བའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།གཟུགས་རྣམས་བདག་ཡོད་པའི་ཚིག་བླ་དགས་སམ།བདག་མེད་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།སྒྲ་དང་།དྲི་དང་།རོ་དང་།རེག་པ་དང་།ཆོས་རྣམས་བདག་ཡོད་པའི་ཚིག་བླ་དགས་སམ།བདག་མེད་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།གཟུགས་རྣམས་སྟོང་པའི་ཚིག་བླ་དགས་སམ།མི་སྟོང་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།སྒྲ་དང་།དྲི་དང་།རོ་དང་།རེག་པ་དང་།ཆོས་རྣམས་སྟོང་པའི་ཚིག་བླ་དགས་སམ།མི་སྟོང་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།གཟུགས་རྣམས་མཚན་མ་ཡོད་པའི་ཚིག་བླ་དགས་སམ།མཚན་མ་མེད་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།སྒྲ་དང་།དྲི་དང་།རོ་དང་།རེག་པ་དང་།ཆོས་རྣམས་མཚན་མ་ཡོད་པའི་ཚིག་བླ་དགས་སམ།མཚན་མ་མེད་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།གཟུགས་རྣམས་སྨོན་པ་ཡོད་པའི་ཚིག་བླ་དགས་སམ།སྨོན་པ་མེད་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།